Nr. L 98/34 De Europæiske Fællesskabers Tidende 16. 4. 94 (Retsakter hvis offentliggørelse ikke er obligatorisk) KOMMISSIONEN KOMMISSIONENS AFGØRELSE af 16. marts 1994 om nedsættelse af en europæisk forsamling for videnskab og teknologi (94/204/EF, Euratom) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til traktaten om oprettelse af Det Euro- pæiske Atomenergifællesskab, og ud fra følgende betragtninger : Udarbejdelse og iværksættelse af EF's politik vedrørende forskning og teknologisk udvikling, herunder især udformning og gennemførelse af et generelt rammepro- gram for Fællesskabets aktiviteter på dette område, som gennemføres ved hjælp af særprogrammer, forudsætter, at Kommissionen kan støtte sig på analyser af videnskabens og teknologiens aktuelle situation og udviklingslinjer inden for EF, samt vurderinger af hvilke mulige virk- ninger det vil få for økonomien og samfundet ; i denne forbindelse er det nødvendigt — bl.a. på baggrund af de store beløb, der er involveret, og for at de pågældende aktiviteter kan få den forventede virkning for økonomien og samfundet i Europa — at det sikres, at de videnskabelige og teknologiske valg, der gøres, er rele- vante, at kvaliteten af forskningen er i orden, at de impli- cerede forskerhold har et tilstrækkelig højt niveau, og at der tages hensyn til den seneste udvikling i viden og teknologi ; disse opgaver gør det påkrævet, at der sikres og opret- holdes en direkte, tæt og permanent kontakt mellem Kommissionen på den ene side og videnskabelige og industrielle kredse på den anden ; med henblik herpå er det nødvendigt at supplere og styrke Kommissionens rådgivende system på det viden- skabelige og teknologiske område med en generel, rådgi- vende instans, der er uafhængig og repræsentativ for de videnskabelige og industrielle kredse i Europa — TRUFFET FØLGENDE AFGØRELSE : Artikel 1 Der nedsættes ved Kommissionen et rådgivende udvalg, benævnt Den Rådgivende Europæiske Forsamling for Videnskab og Teknologi, i det følgende benævnt »Forsam- lingen«. Artikel 2 1. Forsamlingen har hovedsagelig til opgave at bistå Kommissionen med at udarbejde, iværksætte og opfølge Fællesskabets politik vedrørende forskning og teknologisk udvikling : — fællesskabsaktioner, der supplerer de aktioner, der iværksættes i medlemsstaterne, som defineret i artikel 130 G i EF-traktaten : — iværksættelse af programmer for forskning, tekno- logisk udvikling og demonstration — fremme af samarbejdet med tredjelande og inter- nationale organisationer — formidling og nyttiggørelse af resultaterne — fremme af uddannelse og mobilitet for forskere — samordning af Fællesskabets og medlemsstaternes indsats som defineret i artikel 130 H i EF-traktaten — forsknings- og undervisningsprogrammer, som fastsat i artikel 7 i Euratom-traktaten.